**SHPALLJE PËR LËVIZJE PARALELE**

**NGRITJE NË DETYRË**

**NË KATEGORINË E ULËT DREJTUESE**

**Lloji i diplomës “Shkenca Ekonomike/Shkenca Bujqësore”**

**Niveli minimal i diplomës “Master Shkencor”**

            Në zbatim të nenit 26 të Ligjit Nr. 152/2013, “*Për nëpunësin civil*”, i ndryshuar, si dhe të Kreut II dhe III, të Vendimit Nr. 242, datë 18/03/2015, të Këshillit të Ministrave, Vendimit të Këshillit Bashkiak nr.39, datë 19.12.2023, *“Për miratimin e pagës së punonjësve të Bashkisë Kurbin, Njësive dhe Institucioneve në varësi për vitin 2024”*, Urdhërit të Kryetarit të Bashkisë Nr.219, datë 28.12.2023 *“Për miratimin e strukturës organizative të Bashkisë Kurbin, Institucioneve dhe Agjensive në varësi dhe klasat e pagave për nëpunësit civile në Bashki dhe Njësitë Administrative për vitin 2024”,*Urdhërit të Kryetarit të Bashkisë Nr.116, datë 01.07.2024*“Për krijimin e komitetit të pranimit, ngritjes në detyrë dhe lëvizjes paralele për nëpunësit civilë në Bashkinë Kurbin”*,Bashkia Kurbinshpall procedurat e lëvizjes paralele dhe ngritjes në detyrë në shërbimin civil për pozicionet:

         **1 “Përgjegjës Sektori (Mjek Veteriner)”- Drejtoria e Mjedisit**

         **1 “Përgjegjës Sektori për Ndihmën Ekonomike”- Drejtoria e Ndihmës Ekonomike dhe e Kujdesit Social**

|  |
| --- |
| *Plotësimi i pozicioneve më sipër bëhet ndërmjet procedurës së lëvizjes paralele dhe ngritjes në detyrë*. |

**Për të dy Procedurat (lëvizje paralele dhe ngritje në detyrë), aplikohet në të njëjtën kohë!**

|  |  |
| --- | --- |
| **Afati për dorëzimin e Dokumenteve:**  **Lëvizje Paralele** | ***24.07.2024*** |
| **Afati për dorëzimin e Dokumenteve:**  **Ngritje në Detyrë** | ***29.07.2024*** |

|  |
| --- |
| **Përshkrimi përgjithësues i punës për pozicionet si më sipër është:** |

**Për pozicionin e punës “Përgjegjës Sektori (Mjek Veteriner)”- Drejtoria e Mjedisit:**

**a)**      Bashkëpunon me strukturat e shërbimit veterinar rajonal për zbatimin e masave profilaktike, në rastin e fermave të regjistruara, si dhe për kufizimin dhe çrrënjosjen e sëmundjeve infektive në kafshë;

**b)**     Administron tregjet e kafshëve të gjalla;

**c)**      Bën mbledhjen e kufomave të kafshëve dhe përcakton vendet e groposjes ose të grumbullimit të tyre;

**d)**     Marr masa për rrethimin dhe ruajtjen e pikave të grumbullimit të ujërave të zeza dhe të ndalojnë hyrjen e kafshëve atje;

**e)**      Kryen  shërbimin veterinar në mjediset e thertoreve dhe të njësive të therjes, për kontrollin shëndetësor të kafshës para dhe pas therjes, vulosjen e karkasave të mishit dhe lëshimin e certifikatës veterinare që shoqëron mishin dhe nënproduktet e tij;

**f)**       Njofton autoritetet kompetente për sigurinë ushqimore për rastet kur në thertore konstatohen shkelje dhe parregullsi në respektimin e dispozitave të akteve nënligjore, si dhe të rregullave të zbatueshme;

**g)**      Përcakton kullotat dhe vendet e pirjes së ujit, në varësi të situatës epidemiologjike dhe nëse është e nevojshme, të ndalojë përdorimin e tyre;

**Për pozicionin e punës “Përgjegjës Sektori për Ndihmën Ekonomike”- Drejtoria e Ndihmës Ekonomike dhe e Kujdesit Social**

**a)**      Vlerëson, aftësitë dhe performancën e përgjithshme e nëpunësve të njësisë organizative, duke përgatitur vlerësimet me shkrim të rezultateve në punë;

**b)**      Udhëzon stafin në përmbushjen e aktivitetit të përditshëm dhe siguron që kjo veprimtari të jetë në përputhje me legjislacionin, politikat institucionale dhe standardet përkatëse.

**c)**      Përgatit në kohë dhe me cilësi materiale informuese për eprorët, me qëllim arritjen e objektivave dhe përmbushjen e detyrave të njësisë organizative;

**d)**      Identifikon nevojat për përmirësim dhe bën rekomandime brenda funksioneve dhe kompetencave të Drejtorisë;

**e)**       Përgatit raporte periodike dhe informon eprorët për ecurinë e punës në njësinë organizative.

**f)**       Zbaton rekomandimet apo sugjerimet e eprorëve me qëllim përmirësimin e praktikave apo procedurave të zbatuara

**g)**      Mban marrëdhënie me tretët sipas kërkesave të eprorëve;

**h)**     Mban lidhje me homologët apo zyrtarë të tjerë të qeverisjes qendrore apo asaj vendore sipas kërkesave të eprorëve;

**i)**       Harton programe afatshkurtra dhe afatmesme, në zbatim të strategjive kombëtare për integrimin e pakicave, barazinë gjinore, rehabilitimin e personave të dhunuar etj;

**j)**       Në bashkëpunim me specialistët e drejtorisë harton planin e punës për muajin pasardhës dhe e konsulton me drejtorin, në afatet e kërkuara për miratim tek Kryetari i Bashkisë;

**k)**     Vlerëson nevojat e individëve që kërkojnë të marrin shërbime shoqërore në përputhje me prioritetet e bashkisë dhe ndihmon aplikantët në përgatitjen e dokumentacionit për personat që aplikojnë në përputhje me legjislacionin në fuqi;

**l)**        Iu ofron qytetarëve konsulencë për legjislacionin dhe procedurat që duhet të ndjekin në zgjidhjen e problemeve të tyre. Gjithashtu sqaron pretenduesit për ligjin, të drejtat dhe detyrimet që duhet të plotësojnë për t’u përfshirë në skemën e përkrahjes sociale;

**I-Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |

Kandidatët duhet të plotësojnë kushtet për lëvizjen paralele si vijon:

         Të jenë nëpunës civil të konfirmuar, brenda së njëjtës kategori, (kategoria III-a/1)

         Të mos kenë masë disiplinore në fuqi (të vërtetuar me një dokument nga institucioni);

         Të kenë të paktën një vlerësimin e fundit “mirë” apo “shumë mirë”;

Kandidatët duhet të plotësojnë kriteret e veçanta si vijon:

**a)**      Të zotërojnë diplomë të nivelit “Master Shkencor” në Shkenca Ekonomike/Shkenca Bujqësore.

(*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*

**b)**     Të kenë ekperiencë pune jo më pak se 3 vite, në administratën shtetërore dhe/ose institucione të pavarura.

**c)**      Të kenë aftësi të mira komunikuese dhe të punës në grupë.

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT.** |

Kandidatët që aplikojnë duhet të dorëzojnë dokumentet si më poshtë:

a-      Jetëshkrim i plotësuar në përputhje me dokumentin tip që e gjeni në linkun:

[http://dap.gov.al/vende-vakante/udhezime-Dokumente/219-udhezime-Dokumente](http://dap.gov.al/vende-vakante/udhezime-dokumenta/219-udhezime-dokumenta)

b-      Fotokopje të diplomës (përfshirë edhe diplomën bachelor);

c-      Fotokopje të librezës së punës (të gjitha faqet që vërtetojnë eksperiencën në punë);

d-      Fotokopje të letërnjoftimit (ID);

e-      Vërtetim të gjëndjes shëndetësore;

f-       Vetëdeklarim të gjëndjes gjyqësore;

g-      Vlerësimin e fundit nga eprori direkt;

h-      Vërtetim nga Institucioni qe nuk ka masë displinore në fuqi.

i-       Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.

***Dokumentet duhet të dorëzohen me postë apo drejtpërsëdrejti në Drejtorinë Burimeve Njerëzore në Bashkinë Kurbin, brenda datës 24.07.2024 .***

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Në datën ***26.07.2024****,*njësia e menaxhimit të burimeve njerëzore të Bashkisë Kurbin ku ndodhet pozicioni për të cilin ju dëshironi të aplikoni do të shpallë në portalin “Shërbimi Kombëtar i Punësimit” listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.** |

Kandidatët do të vlerësohen në lidhje me:

**a)**      Njohuritë mbi Ligjin Nr. 152/2013,*“Për Nëpunësin Civil”*, (i ndryshuar), dhe aktet nënligjore dalë në zbatim të tij.

**b)**     Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.

**c)**      Njohuritë mbi Ligjin Nr. 139/2015, *“Për Vetëqeverisjen Vendore”.*

**d)**     Njohuritë mbi Ligjin Nr. 44/*2015, “Kodi i Procedurave Administrative në Republikën e Shqipërisë (i ndryshuar)*

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë.

**Kandidatët gjatë intervistës së strukturuar me gojë do të vlerësohen në lidhje me:**

         Njohuritë, aftësitë, kompetencën në lidhje me përshkrimin e pozicionit të punës;

         Eksperiencën e tyre të mëparshme;

         Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015, “*Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur*”,të Departamentit të Administratës Publike [www.dap.gov.al](http://www.dap.gov.al/).

<http://dap.gov.al/2014-03-21-12-52-44/udhezime/426-udhezim-nr-2-date-27-03-2015>

|  |  |
| --- | --- |
| **1.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Drejtoria e Burimeve Njerëzore do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**2- NGRITJA NË DETYRË**

|  |
| --- |
| *Vetëm në rast se pozicionet e renditura në fillim të kësaj shpalljeje, në përfundim të procedurës së lëvizjes paralele, rezultojnë ende vakante, këto pozicione janë të vlefshme për konkurimin nëpërmjet procedurës së ngritjes në detyrë.* |

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE KRITERET E VEÇANTA** |

**Kushtet që duhet të plotësojë kandidati në procedurën e ngritjes në detyrë janë:**

**a)**      Të jetë nëpunës civil i konfirmuar, në kategorinë ekzekutive.

**b)**     Të mos ketë masë disiplinore në fuqi (të vërtetuar me një dokument nga institucioni);

**c)**      Të ketë të paktën vlerësimin e fundit “Mirë” ose “Shumë mirë”;

**d)**     Niveli i diplomës duhet të jetë “Master Shkencor”.

*(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*

Kandidatët duhet të plotësojnë kriteret e veçanta si vijon:

**a)**      Të zotërojnë diplomë të nivelit “Master Shkencor” në Shkenca Ekonomike/ Shkenca Bujqësore, edhe diploma e nivelit “Bachelor” duhet të jetë në të njëjtën fushë.

(*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*

**b)**      Të kenë eksperiencë pune jo më pak se 1 vit, në administratën shtetërore dhe/ose institucione të pavarura.

**c)**      Të kenë aftësi të mira komunikuese dhe të punës në grup.

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët që aplikojnë duhet të dorëzojnë Dokumentet si më poshtë:

a-      Jetëshkrim i plotësuar në përputhje me dokumentin tip që e gjeni në linkun:

[http://dap.gov.al/vende-vakante/udhezime-Dokumente/219-udhezime-Dokumente](http://dap.gov.al/vende-vakante/udhezime-dokumenta/219-udhezime-dokumenta)

b-      Fotokopje të diplomës (përfshirë edhe diplomën bachelor);

c-      Fotokopje të librezës së punës (të gjitha faqet që vërtetojnë eksperiencën në punë);

d-      Fotokopje të letërnjoftimit (ID);

e-      Vërtetim të gjëndjes shëndetësore;

f-       Vetëdeklarim të gjëndjes gjyqësore;

g-      Vlerësimin e fundit nga eprori direkt;

h-      Vërtetim nga Institucioni që nuk ka masë displinore në fuqi;

i-       Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

***Dokumentet duhet të dorëzohen me postë apo drejtpërsëdrejti në institucion, brenda datës 29.07.2024,  në Drejtorinë e Burimeve Njerëzore, pranë Bashkisë Kurbin.***

|  |  |
| --- | --- |
| **2.3** | **REZULTATET PËR FAZËN E VERIFIKIMIT PARAPRAK** |

Në datën ***09.08.2024,***njësia e menaxhimit të burimeve njerëzore të Bashkisë Kurbin ku ndodhet pozicioni për të cilin ju dëshironi të aplikoni do të shpallë në portalin “Shërbimi Kombëtar i Punësimit” listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

|  |  |
| --- | --- |
| **2.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA** |

Kandidatët do të vlerësohen në lidhje me:

**e)**      Njohuritë mbi Ligjin Nr. 152/2013,*“Për Nëpunësin Civil”*, (i ndryshuar), dhe aktet nënligjore dalë në zbatim të tij.

**f)**       Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.

**g)**      Njohuritë mbi Ligjin Nr. 139/2015, *“Për Vetëqeverisjen Vendore”.*

**h)**     Njohuritë mbi Ligjin Nr. 44/*2015, “Kodi i Procedurave Administrative në Republikën e Shqipërisë (i ndryshuar)*

|  |  |
| --- | --- |
| **2.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me:**

a-      Vlerësimin me shkrim, deri në 40 pikë;

b-    Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 40 pikë;

c-     Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë;

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike [www.dap.gov.al](http://www.dap.gov.al/)

<http://dap.gov.al/2014-03-21-12-52-44/udhezime/426-udhezim-nr-2-date-27-03-2015>

|  |  |
| --- | --- |
| **2.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Bashkia Kurbin do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.

**DREJTORE E BNJ**

**Jurgena TUCI**

**KRYETAR**

**Majlinda CARA**